**OBRAZLOŽENJE RASHODA I IZDATAKA TREĆIH IZMJENA I DOPUNA PRORAČUNA GRADA NOVSKE ZA 2018. GODINU**

**1. Razdjel 002 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

 Ovim izmjenama i dopunama Proračuna povećavaju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **28.677.616,00 kn**, a istima će se financirati ukupno 12 (dvanaest) različitih programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu povećavaju se za iznos od **776.195,00 kn** ili **2,78 %.**

*/Tabelarni prikaz programa i iznosa sredstava kojima će se financirati programi Upravnog odjela za društvene djelatnosti, pravne poslove i javnu nabavu prema prijedlogu III. Izmjena i dopuna proračuna Grada Novske za 2018. godinu/*

|  |  |  |  |  |  |
| --- | --- | --- | --- | --- | --- |
| **Rb.** | **Brojčana oznaka programa u proračunu za 2018.** | **Naziv programa** | **Proračun za 2018. godinu** | **III. Izmjene i dopune Proračuna za 2018. godinu** | **Iznos povećanja ili smanjenja proračuna**  |
| 1. | 1001 | Javna uprava i administracija | 5.251.194,00 | 5.341.194,00 | 90.000,00 |
| 2. | 1007 | Zdravstvo | 250.000,00 | 200.000,00 | -50.000,00 |
| 3. | 1011 | Razvoj civilnog društva | 959.673,00 | 1.067.673,00 | 108.000,00 |
| 4. | 1012 | Javne potrebe u kulturi | 2.710.831,00 | 3.143.366,00 | 432.535,00 |
| 5. | 1013 | Sufinanciranje obrazovanja | 3.583.197,00 | 3.577.197,00 | -31.000,00 |
| 6. | 1014 | Predškolski odgoj | 8.801.151,00 | 8.987.911,00 | 186.760,00 |
| 7. | 1015 | Poticanje demografskog rasta | 500.000,00 | 400.000,00 | -100.000,00 |
| 8. | 1017 | Socijalna skrb | 1.463.000,00 | 1.463.000,00 | 0,00 |
| 9. | 1018 | Razvoj sporta i rekreacije | 1.885.748,00 | 1.895.748,00 | 10.000,00 |
| 10. | 1019 | Poticanja razvoja turizma | 40.000,00 | 138.000,00 | 98.000,00 |
| 11. | 1020 | Sjećanje na Domovinski rat | 200.000,00 | 203.700,00 | 3.700,00 |
| 12. | 1021 | Program „ZAŽELI“ | 2.256.627,00 | 2.259.827,00 | 3.200,00 |
|  | **12 programa** | **Ukupno** | **27.901.421,00** | **28.677.616,00**   | **776.195,00** |

* 1. **Program 1001 JAVNA UPRAVA I ADMINISTRACIJA**

U programu 1001 JAVNA UPRAVA I ADMINISTRACIJA mijenja se:

* + 1. **Aktivnost 1001 A1000001 Rashodi za zaposlene**

Sredstva za financiranje aktivnosti 1001 A1000001 Rashodi za zaposlene umanjuju se na iznos od 2.301.689,00 kn. Sredstva se umanjuju za 20.000,00 kn na poziciji doprinosa na plaću vježbenika iz prihoda za posebne namjene jer je Grad dobio sredstva za zapošljavanje samo jednog vježbenika iako je planirano zapošljavanje više vježbenika**.**

* + 1. **Aktivnost 1001 A100002 Materijalno-financijski rashodi**

Sredstva za financiranje aktivnosti 1001 A1000002 Materijalno-financijski rashodi povećavaju se na iznos od 1.228.205,00 kn. Sredstva za financiranje ove aktivnosti povećavaju se za iznos od 10.000,00 kuna uz istovremenu preraspodjelu sredstava unutar ove aktivnosti. Sredstva se povećavaju na poziciji službene radne i zaštitne odjeće i obuće radi osiguranja iste za zaposlenike u javnim radovima, na poziciji ostalih nespomenutih rashoda poslovanja, tiskarskih i grafičkih usluga i objavi oglasa te knjiga, jer je procjena da će do kraja godine biti nedostatna prvobitno planirana sredstva za te rashode, a sredstva se umanjuju na poziciji troškova sudskih postupaka i upravnih sporova radi procjene da se navedena sredstva neće utrošiti do kraja tekuće godine.

* + 1. **Tekući projekt 1001 T100001 Tekuća proračunska zaliha**

 Sredstva za financiranje tekućeg projekta 1001 T1000001 Tekuća rezerva umanjuju se na iznos od 80.000,00 kn. Sredstva se umanjuju za iznos od 100.000,00 kn jer se procjenjuje da će do kraja tekuće godine 80.000,00 kn biti dovoljan iznos za podmirenje izvanrednih troškova iz tekuće proračunske rezerve.

* + 1. **Tekući projekt 1001 T100006 Promicanje Grada u sredstvima javnog informiranja**

 Sredstva za financiranje tekućeg projekta 1001 T1000006 Promicanje Grada u sredstvima javnog informiranja povećavaju se na iznos od 1.165.000,00 kn. Sredstva se povećavaju za iznos od 200.000,00 kn, i to za osiguranje dodatnih termina radijskog emitiranja na Radio postaji Novska (emitiranje priloga do 30 minuta, termina za objavu obavijesti te termina za objave javnih poziva i natječaja).

* 1. **Program 1007 ZDRAVSTVO**

**1.2.1. Kapitalni projekt 1007 K10001 Nabava opreme**

 Sredstva za financiranje kapitalnog projekta 1007 K1000001 Nabava opreme umanjuju se na iznos od 200.000,00 kn. Kapitalni projekt umanjuje se za 50.000,00 kn jer će se sredstva za sufinanciranje nabave opreme – dijagnostičkog uređaja za magnetnu rezonancu u Županijskoj bolnici u Požegi, Gradskoj bolnici Pakrac u iznosu od 50.000,00 kn osigurati u proračunu za 2019. godinu.

**1.3. Program 1011 RAZVOJ CIVILNOG DRUŠTVA**

**1.3.1. Tekući projekt 1011 T100002 Humanitarne, socijalne i zdravstvene udruge**

Sredstva za financiranje tekućeg projekta 1011 T100002 Humanitarne, socijalne i zdravstvene udruge povećavaju se na iznos od 100.000,00 kn. Sredstva se povećavaju za iznos od 43.000,00 kn radi potrebe navedene grupacije udruga za dodatnim sredstvima za investicijske projekte. Za navedeni iznos raspisat će se novi Javni poziv za financiranje investicijskih projekata kod humanitarnih, socijalnih i zdravstvenih udruga.

**1.3.2. Tekućeg projekta 1011 T100004 Udruge iz Domovinskog rata**

 Sredstva za financiranje tekućeg projekta 1011 T100004 Udruge iz Domovinskog rata povećavaju se na iznos od 315.000,00 kn. Sredstva se povećavaju za iznos od 65.000,00 kn radi potreba udruga iz Domovinskog rata za dodatnim sredstvima. Za navedeni iznos raspisat će se novi Javni poziv za dodatno financiranje udruga iz Domovinskog rata.

**1.4. Program 1012 JAVNE POTREBE U KULTURI**

**1.4.1. Kapitalni projekt 1012 K100003** **Arheološka istraživanja**

Kapitalni projekt 1012 K100003 mijenja naziv iz dosadašnjeg „Izrada mape arheoloških nalazišta u Gradu Novska“ u „Arheološka istraživanja“, a sredstva za njegovo financiranje povećavaju se na iznos od 61.255,00 kn.

 Sredstva za financiranje ovog kapitalnog projekta povećavaju se za iznos od 51.255,00 kn, koliko iznosi vrijednost troškovnika novog projekta arheoloških istraživanja u crkvi sv. Luke evanđeliste u Novskoj. Naime, rekonstrukcijom župne crkve obuhvaćeni su i radovi uređenja poda u crkvi, a skidanjem postojećeg poda, od strane nadležnog konzervatorskog odjela te arheologa iz Muzeja Moslavine Kutina i Instituta za arheologiju u Zagrebu, naišlo se na više slojeva podova crkve te na ostatke ljudskih kostiju radi čega je donesen zaključak o potrebi i jedinstvenoj prilici da se detaljnije istraže arheološki ostaci. Arheološka istraživanja vršit će dr. Juraj Belaj, arheolog sa suradnicima, a istraživanje bi trebalo započeti 5. studenog ove godine i trajalo bi mjesec dana.

**1.4.2. Aktivnost 1012 A100001 Rashodi za zaposlene**

Sredstva za financiranje aktivnosti 1012 A100001 Rashodi za zaposlene u Pučkom otvorenom učilištu Novska te u Gradskoj knjižnici i čitaonici Novska umanjuju se na iznos od 1.099.262,00 kn.

 Sredstva za financiranje ove aktivnosti umanjuju se za ukupno 200,00 kn, na način da se rashodi Pučkog otvorenog učilišta povećavaju za 6.000,00 kn za ostale rashode za zaposlene radi zapošljavanja tri nova zaposlenika (suradnik za kulturu, konzervator-tehničar i administrator), a u Gradskog knjižnici i čitaonici „Ante Jagar“ Novska se umanjuju za 6.200,00 kn na plaćama za redovan rad.

**1.4.3. Aktivnost 1012 A100002 Materijalno-financijski rashodi**

Sredstva za financiranje aktivnosti 1012 A100002 Materijalno-financijski rashodi u Pučkom otvorenom učilištu i u Gradskoj knjižnici i čitaonici „Ante Jagar“ Novska povećavaju se na iznos od 475.249,00 kn.

Sredstva za financiranje ove aktivnosti povećavaju se za iznos od 10.880,00 kn u Gradskoj knjižnici i čitaonici „Ante Jagar“ Novska za potrebe dodatnih sredstava na poziciji naknada za ostale troškove zaposlenima te na ostalim nespomenutim rashodima uz istovremeno smanjenje sredstava za materijalne troškove u Pučkom otvorenom učilištu, i to na poziciji naknade troškova zaposlenicima te na poziciji kino projekcija.

* + 1. **Kapitalni projekt 1012 K100002 Muzejska zavičajna zbirka obitelji Sajko**

Kapitalni projekt 1012 K100002 Muzejska zavičajna zbirka obitelji Sajko povećava se na iznos od 441.600,00 kn.

 Sredstva za financiranje ovog kapitalnog projekta povećavaju se za iznos od 201.600,00 kn kako bi se nakon prve faze radova (projekt uređenja i pripremni građevinski i instalaterski radovi) na bivšoj zgradi glazbene škole osigurala sredstva za drugu fazu radova na uređenju prostora za Muzejsku zavičajnu zbirku obitelji Sajko (izmjena dotrajalih prozora, parketarski radovi, knauf radovi, posebna rasvjeta te drugi radovi sukladno troškovniku).

* + 1. **Tekući projekt 1012 T100003 Književni susreti**

Sredstva za financiranje tekućeg projekta 1012 T100003 Književni susreti u Gradskoj knjižnici i čitaonici „Ante Jagar“ Novska povećavaju se na iznos od 10.000,00 kn**.** Sredstva za financiranje ovog tekućeg projekta povećavaju se za iznos od 1.000,00 kn radi usklađivanja s aktivnostima koje će se održavati do kraja ove godine.

* + 1. **Tekući projekt 1012 T10004 Nabava opreme**

 Sredstva za financiranje tekućeg projekta 1012 T100004 Nabava opreme u Gradskoj knjižnici i čitaonici „Ante Jagar“ Novska povećavaju se na iznos od 165.500,00 kn.

 Sredstva za financiranje ovog tekućeg projekta povećavaju se za 16.000,00 kn iz prihoda Sisačko-moslavačke županije, i to za nabavu opreme za projekte „Sepetić pun priča“, „U zemlji Dječurliji“ te za projekt „I bebe vole knjižnicu“.

**1.5. Program 1013 SUFINANCIRANJE OBRAZOVANJA**

**1.5.1. Aktivnost 1013 A100003 Stipendije**

 Sredstva za financiranje aktivnosti 1013 A100003 Stipendije umanjuju se na iznos od 1.300.000,00 kn.

 Sredstva za financiranje ove aktivnosti umanjuju se za iznos od 200.000,00 kn jer se procjenjuje da će navedena sredstva biti dovoljna za financiranje odobrenih stipendija do kraja 2018. godine.

**1.5.2. Aktivnost 1013 T10001 Sufinanciranje programa škola s područja Grada**

 Sredstva za financiranje tekućeg projekta 1013 T100001 Sufinanciranje programa škola s područja Grada povećavaju se na iznos od 996.250,00 kn. Sredstva za financiranje ovog tekućeg projekta povećavaju se u ukupnom iznosu od 169.000,00 kn, i to za potrebe projekta Osnovne škole Novska u iznosu od 112.000,00 kn. Naime, nakon započetih radova na energetskoj obnovi škole uočeno je loše stanje zidova škole u prizemlju, te je prije nastavka radova na energetskoj obnovi postojala potreba za hitnom sanacijom i 4.000,00 kn za osiguranje nagrade Školskom-športskom klubu od za osvojeno 1. mjesto na Državnom natjecanju u bagmintonu. Za kupnju harmonike Glazbenoj školi Novska planiran je iznos od 10.000,00 kn, Osnovnoj školi Lipovljani, (Područne škole) 39.000,00 kn za kupnju ploča – pametnica i za osiguranje vlastitih sredstava za EU projekt te Srednjoj školi Novska za osiguranje nagrade Školskom-športskom klubu od 4.000,00 kn za osvojeno 1. mjesto na Državnom natjecanju u bagmintonu.

**1.5.3. Aktivnost 1013 A100002 Materijalno-financijski rashodi**

 Sredstva za financiranje aktivnosti 1013 A100002 Materijalno-financijski rashodi u Pučkom otvorenom učilištu umanjuju se na iznos od 671.947,00 kn. Sredstva za ovu aktivnost povećavaju se za iznos od 25.000,00 kn, uz istovremenu preraspodjelu sredstava unutar aktivnosti. Sredstva se povećavaju na poziciji nabave postrojenja i opreme iz općih prihoda za iznos od 50.000,00 kn, uz istovremeno smanjenje rashoda za materijal i energiju te ostale nespomenute rashode iz vlastitih prihoda za ukupan iznos od 25.000,00 kn.

**1.6. Program 1014 PREDŠKOLSKI ODGOJ**

* + 1. **Aktivnost 1014 A100001 Rashodi za zaposlene**

 Aktivnost 1014 A100001 Rashodi za zaposlene povećavaju se na iznos od 4.262.488,00 kn. Sredstva za financiranje ove aktivnosti povećavaju se za iznos od 170.000,00 kn radi zaključenja Kolektivnog ugovora za materijalna prava zaposlenika vrtića kojim su plaće povećane u prosjeku 25 %.

* + 1. **Aktivnost 1014 A100002 Materijalno-financijski rashodi**

 Sredstva za financiranje aktivnosti 1014 A100002 Materijalno-financijski rashodi umanjuju se na iznos od 1.455.770,00 kn. Sredstva za ovu aktivnost umanjuju se za iznos od 2.000,00 kn jer se unutar ove aktivnosti vrši preraspodjela sredstava u skladu s trenutnim potrebama.

**1.6.3. Kapitalni projekt 1014 K100001 Investicijsko održavanje zgrade vrtića**

 Sredstva za financiranje kapitalnog projekta 1014 K100001 Investicijsko održavanje zgrade vrtića povećavaju se na iznos od 366.940,00 kn.

 U ovom kapitalnom projektu povećavaju se sredstva za iznos od 13.000,00 kn radi potrebe izmjene oluka u projektu adaptacije krova na matičnoj zgradi vrtića jer troškovnikom nisu bili predviđeni radovi na izmjeni oluka. Tek kada su oluci skinuti s krova, utvrđeno je da isti nisu u dobrom stanju i da ih treba promijeniti.

**1.6.4. Tekući projekt 1014 T100001 Nabava opreme**

 Sredstva za financiranje tekućeg projekta 1014 T100001 Nabava opreme povećava se na iznos od 151.561,00 kn. Sredstva za ovaj tekući projekt nabave opreme povećavaju se za iznos od 5.760,00 kn radi potrebe dodatne nabave opreme do kraja tekuće godine.

**1.7. Program 1015 POTICANJE DEMOGRAFSKOG RASTA**

**1.7.1. Aktivnost 1015 A100001 Kolica za novljanskog klinca**

 Sredstva za financiranje aktivnosti 1015 A100001 Kolica za novljanskog klinca umanjuju se na iznos od 400.000,00 kn. Sredstva za financiranje ove aktivnosti umanjuju se za iznos od 100.000,00 kn jer je procijenjeno da će do kraja godine predloženi iznos biti dovoljan za financiranje ove aktivnosti.

**1.8. Program 1018 RAZVOJ SPORTA I REKREACIJE**

**1.8.1. Aktivnost 1018 A100001 Financiranje sportskih klubova**

 Sredstva za financiranje aktivnosti 1018 A100001 Financiranje sportskih klubova povećavaju se na iznos od 1.459.560,00 kn. Sredstva za financiranje ove aktivnosti povećavaju se za iznos od 10.000,00 kn radi potrebe osiguranja tog iznosa za financiranje klubova izvan Javnog poziva, u skladu s Uredbom o financiranju udruga.

**1.9. Programu 1019 POTICANJE RAZVOJA TURIZMA**

**1.9.1. Tekući projekt 1019 T100002 Manifestacije**

Iako su manifestacije osigurane na poziciji Turističke zajednice Grada Novske, ovim Izmjenama i dopunama Proračuna osigurava se potreban iznos vlastitih troškova Grada za manifestacije koji se ne mogu podmirivati od strane Turističke zajednice. Naime, radi se o uobičajenim materijalnim troškovima za organizaciju manifestacija u iznosu od 60.000,00 kn (npr. nabava rođendanske torte, svečani domjenak i sl.).

**1.9.2. Tekući projekt 1019 T100005 Turističko-edukativne radionice**

 Sredstva za financiranje tekućeg projekta 1019 T100005 Turističko-edukativne radionice povećavaju se na iznos od 78.000,00 kn. Sredstva za financiranje ovog tekućeg projekta, povećavaju se za iznos od 38.000,00 kn s obzirom da će tim dodatnim sredstvima biti omogućeno svoj novljanskoj djeci i učenicima iz obrazovnog sustava (vrtić i škole) sudjelovanje u turističko-edukativnim radionicama u Parku prirode Lonjsko polje tijekom ove jeseni.

**1.10. Program 1020 SJEĆANJE NA DOMOVINSKI RAT**

**1.10.1. Tekući projekt 1020 T100001 Manifestacije iz Domovinskog rata**

 Sredstva za financiranje tekućeg projekta 1020 T100001 Manifestacije iz Domovinskog rata povećavaju se na iznos od 203.000,00 kn. Sredstva za financiranje ovog projekta, u skladu s procijenjenim potrebama do kraja godine, povećavaju se za iznos od 3.200,00 kn, a unutar same pozicije povećavaju se sredstva za financiranje manifestacije „Bljesak“ na razinu utrošenih sredstava, a umanjuju na poziciji obilježavanja Dana hrvatskih branitelja Grada Novske jer je na toj poziciji ostalo neutrošenih sredstava nakon realizacije svih programa.

**2. Razdjel 003 UPRAVNI ODJEL ZA PRORAČUN I FINANCIJE**

**2.1. Program 1001 JAVNA UPRAVA I ADMINISTRACIJA**

Trećim Izmjenama i dopunama Proračuna Grada Novske za 2018. godinu program *Javne uprave i administracije* Upravnog odjela za proračun i financije povećava se s 2.973.755,00 kn za 107.411,00 kn, odnosno za 3,61 % te sada iznosi 3.081.166,00 kn.

**2.1.1. Aktivnost 1001 A100001 Rashodi za zaposlene**

 Aktivnost rashoda za zaposlene trećim Izmjenama i dopunama Proračuna povećana je s 903.475,00 kn za 37.000,00 kn ili za 4,10 % te iznosi 940.475,00 kn. S obzirom na nedostatnost sredstava trenutno predviđenih proračunom, ostali rashodi za zaposlene najvećim su dijelom povećani zbog priznavanja prava službenicima i namještenicima gradske uprave na novčanu pomoć za smrtni slučaj i zbog neprekidnog bolovanja dužeg od 90 dana.

**2.1.2. Aktivnost 1001 A100002 Materijalno - financijski rashodi**

Aktivnost materijalno - financijskih rashoda ovim je Izmjenama i dopunama Proračuna povećana sa 721.745,00 kn za 104.000,00 kn ili za 14,41 % te iznosi 825.745,00 kn.

Radi usklađivanja dosadašnjeg ostvarenog iznosa i plana naknada za prijevoz službenika i namještenika gradske uprave povećana je s 226.200,00 kn za 4.000,00 kn ili za 1,77 % te sada iznosi 230.200,00 kn. Također, sukladno Zakonu o financiranju jedinica lokalne i područne (regionalne) samouprave („Narodne novine”, broj 127/17) za troškove obavljanja poslova utvrđivanja, evidentiranja, naplate, nadzora i ovrhe poreza na dohodak Ministarstvu financija Poreznoj upravi pripada naknada 1 % od ukupno naplaćenih prihoda, pa su stoga sukladno dosadašnjoj naplati prihoda poreza na dohodak i fiskalnog izravnanja, povećani rashodi na navedenu naknadu za 100.000,00 kn.

**2.1.3. Tekući projekt 1001 T10004 Otplata dugoročnih kredita**

 Tekući projekt otplate dugoročnih kredita ovim je Izmjenama i dopunama Proračuna smanjen za 33.589,00 kn ili za 67,18 % na ime negativnih tečajnih razlika i razlika zbog primjene valutne klauzule te je planiran u iznosu od 16.411,00 kn. Tečajna razlika nastaje kada dođe do promjene u valutnom tečaju između datuma transakcije i datuma podmirenja stavki proizašlih iz transakcije, ali i zbog primjene valutne klauzule (stoga može biti pozitivna ili negativna). Zbog relativno malih razlika iskazanih u tečaju koji je primjenjen kod nastanka zaduženja dugoročnog tuzemnog kredita i efekta primjene valutne klauzule na dan otplate glavnice i redovnih dospjelih obračunatih kamata, iskazano je smanjenje navedenih rashoda ovim Izmjenama i dopunama Proračuna.

**3. Razdjel 004 UPRAVNI ODJEL ZA GOSPODARSTVO, POLJOPRIVREDU, KOMUNALNI SUSTAV I PROSTORNO UREĐENJE**

 Trećim Izmjenama i dopunama Proračuna Grada Novske za 2018. godinu, ukupna sredstva za ostvarenje programa Upravnog odjela za gospodarstvo, poljoprivredu, komunalni sustav i prostorno uređenje povećavaju se u iznosu od 2.124.440.00 kn (**4,23 %** u odnosu na planirano) i sada iznose **52.345.480,00 kn**. Sredstva se realiziraju kroz 11 različitih programa koji su obuhvaćeni financijskim planom rashoda upravnog odjela, a koje provodi deset službenika.

*/Tabelarni prikaz programa i iznosa sredstava kojima će se financirati programi Upravnog odjela za gospodarstvo, poljoprivredu, komunalni sustav i prostorno uređenje prema prijedlogu III. Izmjena i dopuna proračuna Grada Novske za 2018. godinu/*

|  |  |  |  |  |  |
| --- | --- | --- | --- | --- | --- |
| **Rb.** | **Brojčana oznaka programa u proračunu za 2018.** | **Naziv programa** | **Proračun za 2018.** | **III. Izmjene i dopune proračuna za 2018.** | **Iznos povećanja ili smanjenja** |
| 1. | 1001 | Javna uprava i administracija | 2.129.279,00 | 1.099.704.00 | 420.702,00 |
| 2. | 1002 | Upravljanje imovinom | 2.203.110.00 | 3.317.285,00 | 1.114.175,00 |
| 3. | 1003 | Projektiranje i građenje objekata u vlasništvu Grada | 14.795.834,00 | 13.123.022,00 | -1.672.812,00 |
| 4. | 1004 | Održavanje objekata i uređaja komunalne infrastrukture | 3.678.027,00 | 4.805.554,00 | 1.127.527,00 |
| 5. | 1005 | Projektiranje i građenje objekata i uređaja komunalne infrastrukture | 19.305.090,00 | 19.331.829,00 | 25.739,00 |
| 6. | 1006 | Zaštita okoliša | 1.222.000,00 | 1.355.750,00 | 133.750,00 |
| 7. | 1007 | Zdravstvo | 281.700,00 | 366.700,00 | 85.000,00 |
| 8. | 1008 | Organiziranje i provođenje zaštite i spašavanja | 1.511.000,00 | 1.642.400,00 | 131.400,00 |
| 9. | 1009 | Prostorno uređenje i unapređenje stanovanja | 645.000,00 | 655.000,00 | 10.000,00 |
| 10. | 1010 | Gospodarstvo | 3.645.000,00 | 3.750.000,00 | 105.000,00 |
| 11. | 1019 | Poticanje razvoja turizma | 804.000,00 | 1.142.100,00 | 338.100,00 |
|  | **11 programa** | **Ukupno** | **50.221.040,00** | **52.345.480,00** | **2.124.440,00** |

**3.1. Program 1001 JAVNA UPRAVA I ADMINISTRACIJA**

**3.1.1. Aktivnost 1001 A100001 Rashodi za zaposlene**

Sredstva za financiranje ove aktivnosti povećavaju se za 420.702,00 kn, te sada iznose 1.730.271,00 kn.

 Razlog ove promjene je usklađenje stavke za plaće za redovan rad i doprinosa na plaće sa stvarno realiziranim, te uvođenje nove pozicije, plaće i doprinosi na plaće za radnike na javnim radovima.

**3.1.2. Aktivnost 1001 A100002 Materijalno-financijski rashodi**

Sredstva za financiranje ove aktivnosti povećavaju se za 228.759,00 kn, te sada iznose 805.459,00 kn.

 Unutar aktivnosti povećavaju se sredstva za stručno usavršavanje zaposlenika, troškovi službenih putovanja, trošak savjetničkih usluga i ugovora o djelu, intelektualne usluge, usluge odvjetnika u sporu s HT-om, kasko za vatrogasnu cisternu i ostali nespomenuti rashodi.

**3.1.3. Tekući projekt 1001 T100003 Nabava opreme**

Sredstva za financiranje ovog projekta povećavaju se za 77.100,00 kn, te sada iznose 320.110,00 kn.

 Povećanje se odnosi na troškove kupnje računala i računalne opreme (zamjena dotrajalih računala), kupnju uredske opreme i namještaja, nabavu stolica i stolova za društvene domove, Dom hrvatskih branitelja i kuglanu.

**3.2. Program 1002 UPRAVLJANJE IMOVINOM**

**3.2.1. Aktivnost 1002 A100001 Režijski troškovi objekata**

Sredstva za financiranje ove aktivnosti smanjuju se za 50.000,00 kn, te sada iznose 727.500,00 kn.

Smanjenje se odnosi na planirani trošak režijskih troškova (struja, plin) i komunalnih usluga (voda, odvoz smeća).

**3.2.2. Kapitalni projekt 1002 K100001 Otkup zemljišta**

Sredstva za financiranje ovog projekta povećavaju se za 574.000,00 kn, te sada iznose 850.000,00 kn.

Ovim sredstvima će se otkupiti zemljište bivšeg autobusnog stajališta u centru grada, zatim parcela uz pravoslavno groblje preko kojeg se planira prometnica i 1/3 suvlasničkog udjela RH u zgradi u Ulici kralja Tomislava 4 (stara knjižnica).

**3.2.3. Tekući projekt 1002 T100003 Legalizacija objekata u vlasništvu grada**

Ovo je novi projekt koji se planira u iznosu od 31.375,00 kn, a kroz njega će se izraditi arhitektonska snimka i etažni elaborat za stambeno-poslovnu zgradu u Rajiću (zgrada u kojoj se nalazi pošta). Spomenuti elaborati su nužni za legalizaciju objekta i rješavanje imovinsko- pravnih odnosa (upis vlasništva u zk odjel).

**3.2.4. Tekući projekt 1002 T100005 Održavanje zgrade gradske vijećnice**

 Sredstva za financiranje ovog projekta povećavaju se za 5.000,00 kn, te sada iznose 35.000,00 kn. Navedena sredstva predviđena su za tekuće održavanje zgrade (zamjena žarulja, slavina, vodokotlića i sl.), te trošak održavanja dizala.

**3.2.5. Tekući projekt 1002 T100006 Održavanje stanova u vlasništvu grada**

Sredstva za financiranje ovog projekta povećavaju se za 150.000,00 kn, te sada iznose 330.000,00 kn.

Ovim povećanjem će se namiriti trošak obnove stana na Trgu dr. F. Tuđmana 8. Stan će biti u potpunosti obnovljen, ugradit će se novi sustav centralnog grijanja, te će se isti opremiti namještajem.

**3.2.6. Tekući projekt 1002 T100007 Održavanje športskih objekata**

Sredstva za financiranje ovog projekta povećavaju se za 228.800,00 kn, te sada iznose 324.800,00 kn.

 Ova su sredstva planirana za podmirenje sitnih troškova održavanja sportskih objekata (popravak vodovodnih instalacija, zamjena slavina, vodokotlića, bojanje zidova i sl.), uređenje svlačionice u Rajiću (fasada), kupnju polirke za kuglanu i uređenje prostora za mlade u sportskoj dvorani.

**3.2.7. Tekući projekt 1002 T100008 Održavanje domova i ostalih objekata u vlasništvu Grada**

Sredstva za financiranje ovog projekta povećavaju se za 175.000,00 kn, te sada iznose 950.400,00 kn.

 Povećanje se odnosi na redovno održavanje domova, trošak čišćenja i održavanja domova te izradu projektne dokumentacije za uređenje prostora koji će koristiti Razvojna agencija NORA (poslovni objekt u Potočnoj ulici, bivši Motoremont).

**3.3. Program 1003 PROJEKTIRANJE I GRAĐENJE OBJEKATA U VLASNIŠTVU GRADA**

**3.3.1. Kapitalni projekt 1003 K100006 Izgradnja dječjeg vrtića**

 Sredstva za financiranje ovog projekta smanjuju se za 2.570,00 kn, te sada iznose 6.089.250,00 kn. Smanjenje je rezultat usklađivanja s ugovorenim iznosom za izgradnju novog dječjeg vrtića na Ukladama, po principu ključ u ruke.

**3.3.2. Kapitalni projekt 1003 K100007 Klaster kulture na temeljima kulturne baštine povijesne jezgre Novske**

Sredstva za financiranje ovog projekta smanjuju se za 886.618,00 kn, te sada iznose 1.046.632,00 kn.

Do smanjenja je došlo uslijed provedenog natječaja za izbor projektanta, te se vrši usklađenje s ugovorenim iznosom.

**3.3.3. Kapitalni projekt 1003 K100008 Dom za starije osobe**

Sredstva za financiranje ovog projekta smanjuju se za 605.000,00 kn, te sada iznose 80.000,00 kn.

 Do smanjenja je došlo uslijed procjene da se projektiranje neće u cijelosti realizirati u tekućoj godini.

**3.3.4. Kapitalni projekt 1003 K100013 Energetska obnova Hrvatskog doma u Novoj Subockoj**

Sredstva za financiranje ovog projekta smanjuju se za 55.001,00 kn, te sada iznose 1.181.829,00 kn.

Do smanjenja je došlo uslijed provedenog natječaja za izbor projektanta, te se vrši usklađenje s ugovorenim iznosom.

**3.3.5. Kapitalni projekt 1003 K100014 Energetska obnova zgrade Gradske vijećnice**

Sredstva za financiranje ovog projekta smanjuju se za 353.623,00 kn, te sada iznose 4.190.311,00 kn. Do smanjenja je došlo uslijed procjene da se obnova neće u cijelosti realizirati u tekućoj godini.

**3.3.6. Kapitalni projekt 1003 K100015 Energetska obnova Hrvatskog doma u Staroj Subockoj**

 Ovo je novi projekt planiran u iznosu 105.000,00 kn za izradu energetskog certifikata i izradu projektne dokumentacije za energetsku obnovu doma.

**3.3.7. Kapitalni projekt 1003 K100016 Projekt rekonstrukcije društvenog doma u Rajiću**

 Ovo je novi projekt planiran u iznosu 85.000,00 kn. Ovim sredstvima će se platiti izrada projektne dokumentacije temeljem koje će se izvršiti obnova društvenog doma. Ovaj projekt je prijavljen na mjeru 7.4. Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu - 7.4.1. Lokalna infrastruktura. Kroz ovu mjeru se može ostvariti do 1.000.000 EUR-a bespovratnih sredstava, odnosno financirati obnova u 100%-tnom iznosu.

**3.3.8. Kapitalni projekt 1003 K100017 Projekt stambeno-poslovne zgrade u Ulici Blaženog Alojzija Stepinca u Novskoj**

 Ovo je novi projekt planiran u iznosu od 40.000,00 kn za izradu idejnog projekta s ciljem izgradnje stambeno-poslovne zgrade sufinancirane od strane Državnog ureda za obnovu i stambeno zbrinjavanje.

**3.4. Program 1004 ODRŽAVANJE OBJEKATA I UREĐAJA KOMUNALNE INFRASTRUKTURE**

**3.4.1. Aktivnost 1004 A100001 Održavanje javnih površina**

Sredstva za financiranje ove aktivnosti povećavaju se za 598.000,00 kn, te sada iznose 2.000.000,00 kn.

 Do ovog povećanja je došlo uslijed izrazito kišnog i toplog proljeća, te je bilo potrebno učestalije kositi travu na javnim površinama, orezivati trajnice i sl. Razlog za povećanje iznosa je i povećan površina koja se održava, te povećanje cijene usluge. Procjena je da će ovaj iznos biti dostatan do kraja godine.

**3.4.2. Aktivnost 1004 A100002 Održavanje nerazvrstanih cesta**

Sredstva za financiranje ove aktivnosti povećavaju se za 597.000,00 kn, te sada iznose 1.500.000,00 kn.

 Do povećanja je došlo uslijed planirane povećane potrebe za održavanjem javnih cesta i povećanja cijene usluge.

**3.4.3. Aktivnost 1004 A100003 Održavanje javne rasvjete**

Sredstva za financiranje ove aktivnosti smanjuju se za 67.473,00 kn, te sada iznose 215.054,00 kn.

 Temeljem dosadašnje realizacije i iskustva iz proteklih godina, smatra se da će ovaj iznos biti dostatan do kraja godine.

**3.5. Program 1005 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.5.1. Kapitalni projekt 1005 K100006 Projektiranja komunalne infrastrukture**

 Sredstva za financiranje ovog projekta povećavaju se za 10.000,00 kn, te sada iznose 126.290,00 kn.

 Povećanje se odnosi na uvođenje nove pozicije-Geodetske podloge za projektiranje rasvjete u Aveniji 62. samostalne bojne Zbora narodne garde.

**3.5.2. Kapitalni projekt 1005 K100008 Proširenje vodovodne mreže**

 Ovo je novi projekt planiran u iznosu od 410.000,00 kn. Ovim sredstvima se planira proširiti vodovodna mreža u Obrtničkoj ulici u Novskoj, te dovesti vodu do privrednika koji tamo posluju. Planira se i izraditi projektna dokumentacija za izgradnju vodovodne mreže u Lovačkoj ulici u Rajiću.

**3.5.3. Kapitalni projekt 1005 K100012 Održavanje groblja**

Sredstva za financiranje ovog projekta povećavaju se za 140.000,00 kn, te sada iznose 307.700,00 kn.

Ovim povećanjem se planira nastaviti gradnja centralnih staza na mjesnim grobljima i obnoviti mrtvačnicu u Plesmu.

**3.5.4. Kapitalni projekt 1005 K100014 Mrtvačnica u Voćarici**

Sredstva za financiranje ovog projekta smanjuju se za 26.875,00 kn, te sada iznose 703.125,00 kn.

Smanjenje je proizašlo iz usklađenja troška novelacije projektne dokumentacije sa stvarno realiziranim rashodima.

**3.5.5. Kapitalni projekt 1005 K100015 Poduzetnička zona Novska**

Sredstva za financiranje ovog projekta smanjuju se za 495.000,00 kn, te sada iznose 5.505.000,00 kn.

Do smanjenja je došlo uslijed poravnanja planiranih sredstava sa stvarno utrošenim na izgradnji druge faze komunalne infrastrukture (produžetak ceste, vodovoda i plinovoda u dužini 260 m).

**3.5.6. Kapitalni projekt 1005 K100017 Rekonstrukcija Ulice Torine u Novoj Subockoj**

Ovo je novi projekt planiran u iznosu od 200.000,00 kn, te se ovim sredstvima planira presvući ulicu asfaltnim zastorom.

**3.5.7. Kapitalni projekt 1005 K100020 Rekonstrukcija županijske ceste u Kozaricama**

Sredstva za financiranje ovog projekta povećavaju se za 37.914,00 kn, te sada iznose 737.914,00 kn.

Ovim povećanjem se vrši usklađenje sa stvarno realiziranim troškom na obnovi ove ceste. Obnova se financira u omjeru 50% : 50% između Grada Novske i Županijske uprave za ceste Sisačko moslavačke županije.

**3.5.8. Kapitalni projekt 1005 K100026 Aglomeracija**

Sredstva za financiranje ovog projekta smanjuju se za 50.000,00 kn, te sada iznose 190.000,00 kn.

Prema dosadašnjoj realizaciji, procjena je da će ova sredstva biti dostatna za trošak rješavanja imovinsko-pravnih poslova (sklapanje ugovora o pravu služnosti, javnobilježnička naknada).

**3.5.9. Kapitalni projekt 1005 K100028 Rekonstrukcija nerazvrstane ceste u Staroj Subockoj**

Sredstva za financiranje ovog projekta smanjuju se za 540.300,00 kn, te sada iznose 4.714.700,00 kn.

 Ovim smanjenjem vrši se usklađenje prema stvarno ugovorenim radovima. Trenutno je u tijeku rekonstrukcija predmetne ceste.

**3.5.10. Kapitalni projekt 1005 K100029 Rekonstrukcija županijske ceste u Bročicama**

Sredstva za financiranje ovog projekta povećavaju se za 324.000,00 kn, te sada iznose 4.324.000,00 kn.

Ovim povećanjem se vrši usklađenje sa stvarno ugovorenim troškom na obnovi ove ceste. Cesta je trenutno u postupku rekonstrukcije i financira se u omjeru 50% : 50% između Grada Novske i Županijske uprave za ceste Sisačko moslavačke županije.

**3.5.11. Kapitalni projekt 1005 K100035 Kanalizacija Brestača - Nova Subocka**

Sredstva za financiranje ovog projekta smanjuju se za 150.000,00 kn, te sada iznose 250.000,00 kn. Ovim sredstvima se sufinancira nastavak izgradnje kanalizacijske mreže u naselju Nova Subocka. Radovi su u tijeku i procjena je da će ova sredstva biti dostatna do kraja godine.

 **3.5.12. Kapitalni projekt 1005 K100037 Rekonstrukcija Ribičke ulice u Bročicama**

Sredstva za financiranje ovog projekta povećavaju se za 6.000,00 kn, te sada iznose 96.000,00 kn.

Povećanje se odnosi na sredstva koja se planira dobiti od INA-e d.d. u svrhu sufinanciranja izrade projektne dokumentacije.

**3.5.13. Kapitalni projekt 1005 K100038 Kružni tok na križanju Osječke, Zagrebačke i Ulice kralja Tomislava u Novskoj**

Sredstva za financiranje ovog projekta povećavaju se za 30.000,00 kn, te sada iznose 100.000,00 kn.

Povećanje je nastalo temeljem zatražene ponude za projektiranje ovog kružnog toka, te se isto namjerava ugovoriti nakon osiguranja sredstava.

**3.6. Program 1006 ZAŠTITA OKOLIŠA**

**3.6.1. Kapitalni projekt 1006 K100001 Sanacija deponije Kurjakana**

Sredstva za financiranje ovog projekta povećavaju se za 23.750,00 kn, te sada iznose 1.245.750,00 kn.

Povećanje se odnosi na trošak izrade Plana gospodarenja otpadom, koji je preduvjet za javljanje na javne pozive za sufinanciranje daljnjih radova na odlagalištu.

**3.6.2. Kapitalni projekt 1006 K100002 Nabava komunalne opreme**

Ovo je novi projekt planiran u iznosu 110.000,00 kn. Ovim sredstvima će se sufinancirati nabava spremnika za odvojeno prikupljanje otpada.

Postupak nabave provodi Fond za zaštitu okoliša koji će sa svojim sredstvima sudjelovati u iznosu od 623.205,00 kn. Nakon provedene nabave, spremnici će biti dani u vlasništvo Gradu Novska.

**3.7. Program 1007 ZDRAVSTVO**

**3.7.1. Tekući projekt 1007 T100001 Sanitarna zaštita**

Sredstva za financiranje ovog projekta povećavaju se za 85.000,00 kn, te sada iznose 366.700,00 kn.

Ovim povećanjem se pokriva povećana potreba na stavci higijeničarske službe. Razlog povećanja leži u činjenici da se ulovljeni psi skitnice više ne usmrćuju, već se drže u prihvatilištu trajno. Povećanjem se pokriva i trošak nadzora nad provedenim akcijama deratizacije i dezinsekcije.

**3.8. Program 1008 ORGANIZIRANJE I PROVOĐENJE ZAŠTITE I SPAŠAVANJA**

**3.8.1. Aktivnost 1008 A100001 Sufinanciranje rada VZG**

Sredstva za financiranje ovog projekta povećavaju se za 100.000,00 kn, te sada iznose 1.561.000,00 kn. Ovim povećanjem nabavit će se zaštitna oprema za 45 vatrogasaca.

**3.8.2. Tekući projekt 1008 T100003 Plan i procjena zaštite od požara**

Ovo je novi projekt planiran u iznosu od 31.400,00 kn. Ovim sredstvima platit će se izrada Procjene ugroženosti od požara i Plan zaštite od požara. Ovi dokumenti su nužni u postupku osnivanja Javne vatrogasne postrojbe.

**3.9. Program 1009 PROSTORNO UREĐENJE I UNAPREĐENJE STANOVANJA**

**3.9.1. Kapitalni projekt 1009 K100001 Prostorno planska dokumentacija**

Sredstva za financiranje ovog projekta povećavaju se za 10.000,00 kn, te sada iznose 230.000,00 kn. Ovim povećanjem vrši se usklađenje sa stvarno ugovorenim cijenama za izradu trećih izmjena Prostornog plana uređenja i drugih izmjena Urbanističkog plana uređenja.

**3.10. PROGRAM 1010 GOSPODARSTVO**

**3.10.1. Tekući projekt 1010 T100001 Poljoprivreda i ruralni razvoj**

Ovo je novi projekt planiran u iznosu od 206.573,00 kn za naknadu štete uzrokovane prirodnim katastrofama i popraviti ograda uz državno poljoprivredno zemljište u Lonjskom polju.

**3.10.2. Tekući projekt 1010 T100002 Razvoj malog gospodarstva**

Sredstva za financiranje ovog projekta smanjuju se za 1.573,00 kn, te sada iznose 2.195.927,00 kn. Do ovog smanjenja došlo je uslijed smanjenja na poziciji subvencije kamatne stope na poduzetničkim kreditima, a prema stvarnim potrebama.

**3.10.3. Tekući projekt 1010 T100003 Razvojna agencija Grada Novske - NORA**

Sredstva za financiranje ovog projekta smanjuju se za 100.000,00 kn, te sada iznose 1.100.000,00 kn. Procjena je da će ova sredstva biti dostatna za rad Razvojne agencije do kraja godine.

**3.11. PROGRAM 1019 POTICANJE RAZVOJA TURIZMA**

**3.11.1. Aktivnost 1019 A100001 Turistička zajednica grada**

Ova aktivnost se povećava za 7.100,00 kn, za potrebe redovnog poslovanja Turističke zajednice (trošak plaća, putnih troškova i sl.), te sada iznosi 401.100,00 kn.

**3.11.2. Tekući projekt 1019 T100002 Manifestacije**

 Ovaj projekt se povećava za iznos od 281.000,00 kn, te sada iznosi 641.000,00 kn. Povećanje se odnosi na poziciju „Ljeto u Novskoj“ i usklađuje se sa stvarno realiziranim rashodima.

**3.11.3. Tekući projekt 1019 T100004 Turistička infrastruktura**

Ovaj projekt se povećava za 50.000,00 kn, te sada iznosi 100.000,00 kn. Povećanje se odnosi na novu poziciju iz koje se planira kupiti ukrase za blagdane.